รัฐบาลไทย-ข่าวทำเนียบรัฐบาล-รัฐบาลเตรียมจัดสร้างพระเมรุมาศพร้อมบูรณปฏิสังขรณ์ราชรถและพระยานมาศ
วันอังคารที่ 29 พฤศจิกายน 2559
รัฐบาลเตรียมจัดสร้างพระเมรุมาศพร้อมบูรณปฏิสังขรณ์ราชรถและพระยานมาศ
รองนายกรัฐมนตรี เป็นประธานการประชุมคณะกรรมการฝ่ายจัดสร้างพระเมรุมาศ สิ่งปลูกสร้างประกอบพระเมรุมาศและบูรณปฏิสังขรณ์ราชรถและพระยานมาศ งานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช  ครั้งที่ 1/2559
วันนี้ (28 พ.ย. 59)เวลา09.30 น. ณตึกสันติไมตรี (หลังใน)ทําเนียบรัฐบาลพลเอกธนะศักดิ์ปฏิมาประกรรองนายกรัฐมนตรีเป็นประธานการประชุมคณะกรรมการฝ่ายจัดสร้างพระเมรุมาศ สิ่งปลูกสร้างประกอบพระเมรุมาศและบูรณปฏิสังขรณ์ราชรถและพระยานมาศ งานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดชครั้งที่1/2559 โดยมีนายวีระโรจน์พจนรัตน์รัฐมนตรีว่าการกระทรวงวัฒนธรรมผู้แทนสํานักพระราชวัง และผู้ที่เกี่ยวข้องเข้าร่วมการประชุม ภายหลังเสร็จสิ้นการประชุมประธานฯได้แถลงผลการประชุมว่า
การประชุมคณะกรรมการฝ่ายจัดสร้างพระเมรุมาศฯ ถือเป็นการประชุมครั้งแรก โดยได้มีการเชิญผู้แทนจากสํานักพระราชวัง และหน่วยงานที่เกี่ยวข้องมาหารือร่วมกันเกี่ยวกับการดําเนินการในพิธีถวายพระเพลิงพระบรมศพ โดยได้มีการนําร่างแบบพระเมรุมาศพระโกศจันทร์ ตลอดจนความคืบหน้าในส่วนต่างๆที่เกี่ยวข้องและแผนงานที่จะต้องดําเนินการมาร่วมกันหารือ เพื่อให้การจัดงานพระราชพิธีถวายพระเพลิงพระบรมศพฯ เป็นไปด้วยความเรียบร้อยและสมพระเกียรติยศทุกประการ โดยการจัดสร้างพระเมรุมาศและองค์ประกอบของงานในทุก ๆด้านคาดว่าจะให้แล้วเสร็จภายในเดือนกันยายน 2560 และกรมศิลปากรจะกําหนดฤกษ์บวงสรวงบูรณะราชรถและพระยานมาศในวันจันทร์ที่19ธันวาคม2559 ณโรงราชรถภายในพิพิธภัณฑสถานแห่งชาติ เพื่อใช้ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
สําหรับการประชุมในครั้งนี้ ที่ประชุมรับทราบความคืบหน้าในการจัดสร้างพระเมรุมาศและสิ่งปลูกสร้างประกอบพระเมรุมาศฯ โดยยึดหลักแนวคิดในการออกแบบและจัดสร้างพระเมรุมาศอย่างสมพระเกียรติ ซึ่งได้ศึกษาและออกแบบตามหลักโบราณราชประเพณีการสร้างพระเมรุมาศของพระมหากษัตริย์ในสมัยกรุงรัตนโกสินทร์ อีกทั้ง ยังได้ใช้แนวคิดคติไตรภูมิตามคัมภีร์พุทธศาสนา และคติความเชื่อเรื่องพระมหากษัตริย์ในสถานะเสมือนสมมติเทพ ตามระบอบเทวนิยม   โดยในส่วนของงานสถาปัตยกรรมได้แบ่งอาคารออกเป็น 2 กลุ่ม คือกลุ่มอาคารในมณฑลพิธีณบริเวณท้องสนามหลวงประกอบด้วยพระเมรุมาศเป็นประธานในมณฑลพิธีออกแบบโดยยึดถือคติตามโบราณราชประเพณี รูปแบบเฉพาะสําหรับพระมหากษัตริย์ เป็นพระเมรุมาศทรงบุษบก สูง 50.49เมตรมีชั้นเชิงกลอน7ชั้นผังพื้นที่ใช้งานเป็นสี่เหลี่ยมจัตุรัสขนาดกว้างด้านละ60เมตรมีบันไดทั้งสี่ด้านฐานยกพื้นที่สูงมี3ชั้นชั้นบนที่มุมทั้งสี่ประกอบด้วยช่างทรงบุษบกชั้นเชิงกลอนห้าชั้น สําหรับพิธีธรรมสวดพระอภิธรรมฐานชั้นที่2 ประกอบด้วยซุ้มทรงบุษบกรูปแบบเดียวกัน รวมสิ่งก่อสร้างมีเครื่องยอดนับรวมได้     9 ยอด
พระที่นั่งทรงธรรม เป็นอาคารชั้นเดียวยกฐานสูง ขนาดกว้าง 44.50เมตรยาว 15.5 เมตร ตั้งอยู่กึ่งกลางด้านทิศตะวันตกของพระเมรุมาศ สําหรับเป็นที่ประทับและบําเพ็ญพระราชกุศลในการพระราชพิธี และเป็นที่สําหรับข้าราชการชั้นผู้ใหญ่เฝ้า โดยเตรียมพื้นที่สําหรับผู้เข้าร่วมพระราชพิธี ประมาณ 2,800 ที่นั่ง นอกจากนี้ ยังมี ศาลาลูกขุน เป็นที่เฝ้าของข้าราชการ ทับเกษตร ใช้เป็นที่สําหรับข้าราชการที่มาในพระราชพิธี พักและฟังสวดพระอภิธรรม ทิม สําหรับเจ้าพนักงาน พระสงฆ์ แพทย์หลวงพัก และใช้เป็นที่ตั้งเครื่องประโคมและทําเป็นห้องสุขา
กลุ่มอาคารนอกมณฑลพิธี ได้แก่ เกยลา บริเวณกําแพงแก้วพระที่นั่งดุสิตมหาปราสาท พลับพลาหน้าวัดพระเชตุพนวิมลมังคลาราม พลับพลาหน้าพระที่นั่งสุทไธสวรรย์ปราสาท และพลับพลายกหน้ามณฑลพิธีท้องสนามหลวง
การออกแบบภูมิทัศน์มีการศึกษาเรื่องราวพระราชกรณียกิจและโครงการอันเนื่องมาจากพระราชดําริ เพื่อเป็นข้อมูลในการคิดออกแบบสร้างสรรค์ในแต่ละส่วนพื้นที่รอบมณฑลพิธีโดยรอบพระเมรุมาศ มีการสร้างสระน้ําบริเวณ 4 มุม และได้จําลองกังหันชัยพัฒนาเครื่องดันน้ํา ซึ่งเป็นโครงการในพระราชดําริในการออกแบบภูมิทัศน์
งานศิลปกรรมประกอบพระเมรุมาศประกอบด้วยงานศิลปกรรมประกอบอาคารฉัตรเทวดาสัตว์หิมพาน ประติมากรรมประกอบพระเมรุมาศงานเขียนฉากบังเพลิง และจิตรกรรมฝาผนังแสดงเรื่องราวตามโครงการอันเนื่องมาจากพระราชดําริ
การจัดสร้างพระโกศพระบรมอัฐิจะดําเนินการจัดสร้างจํานวน6พระโกศประกอบด้วยพระโกศหลัก1พระโกศพระโกศรอง5พระโกศ ซึ่งขณะนี้อยู่ระหว่างการออกแบบและจะนํากราบบังคมทูล สมเด็จพระเทพรัตนราชสุดาฯสยามบรมราชกุมารีเพื่อทรงมีพระราชวินิจฉัยต่อไป
การจัดสร้างพระโกศจันทร์ ได้มีการออกแบบลายเส้นเสร็จแล้ว โดยนายช่างศิลปกรรมอาวุโสเป็นผู้ออกแบบ
การบูรณปฏิสังขรณ์ราชรถราชยานและพระยานมาศเพื่อเตรียมความพร้อมของราชรถ ราชยานทุกองค์ที่จะใช้ในขบวนพระอิสริยยศในพระราชพิธีฯ โดยกรมศิลปากรจะดําเนินงานบูรณะซ่อมแซม และอนุรักษ์ด้วยวิธีการทางวิทยาศาสตร์วิศวกรรมศาสตร์และงานตกแต่งงานประดับส่วนต่างๆ ที่เป็นงานประณีตศิลปกรรมกรมสรรพาวุธทหารบกและกรมอู่ทหารเรือจะดําเนินการศึกษาตรวจสอบสภาพโครงสร้างของราชรถราชยานระบบกลไกการเคลื่อนที่การชักลาก ให้มีความมั่นคงแข็งแรงต่อไป
สําหรับการจัดเตรียมพื้นที่สนามหลวงนั้น กรุงเทพมหานครได้จัดให้มีกิจกรรม Big Cleaning Day พื้นที่โดยรอบสนามหลวงและพระบรมมหาราชวังในวันที่ 1 และ 2ธันวาคมนี้โดยขอความร่วมมือจิตอาสาที่สนใจจะเข้าร่วมกิจกรรมดังกล่าว จากนั้น จะส่งมอบพื้นที่ให้กับกรมศิลปากร เพื่อจัดสร้างพระเมรุมาศในวันที่ 10มกราคม2560 โดยคาดว่าจะสร้างแล้วเสร็จภายในเดือนกันยายน 2560
--------------------------
กลุ่มประชาสัมพันธ์และเผยแพร่สํานักโฆษก